MÄRTRITE HÄÄL
MÄRTER: 1. Usu pärast kannatav inimene 2. Inimene, kes sureb usu eest
Tänapäevalgi kiusatakse kristlasi taga
Väärkoheldakse
Vangistatakse
Piinatakse
Iga päev
"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Kirikuid põletatakse ja hävitatakse.
Jumalateenistusi segatakse.
Piibleid ja muud kristlikku kirjandust rikutakse ning põletatakse.
Igal aastal pekstakse, vangistatakse ja ka tapetakse paljusid pastoreid.
See on India kristlaste argipäev.
Märtrite Hääle tegevjuht Hannu Lahtinen
jagab tänases saates värskeid uudiseid
Kašmiiri piirkonnast Põhja-Indias
ja sellest, mida Märtrite Hääl seal teeb
Olen just jõudnud peale pikki lende Kašmiiri orgu Põhja-Indias.
Ilm sarnaneb siin Soomele ja mõnes kohas on lundki näha,
kuigi täna on üsna ilus ilm.
Ümberringi laiub suur ja kõrge võrratu Himaalaja mäestik.
Siit on 80 km Pakistani pealinna Islamabadi
ja Pakistani piir on samuti üsna lähedal.
Ka Hiinasse on siit lühike maa.
Siin piirkonnas on palju võimuvõitlust.
India ja Pakistani vahel on toimunud vähemalt neli sõda
ja Kašmiiri ala on jagatud osadeks
nii pakistanlaste, hiinlaste kui indialaste vahel.
Kui mind siia lennujaamast toodi, püüdsin tajuda siinset õhkkonda.
Ma pole pikka aega olnud sellises paigas.
Mu paariline ütles: "Vaata Hannu siinset ümbrust -
üks mošee teise järel."
Hetkelgi kõlab mošee kutse palvele.
Igal pool on palju mošeesid, aga kirikuid ei kusagil.
Küsisin, kas seal üldse on kirikuid?
Ta ütles, et üks on, mis pärineb Inglismaa kolniaalajast
ja seegi seisab tühjana.
Nii tegutseme seal täna täitsa eesliinil.
Nägime alustuseks väikese sissejuhatuse ajast,
mil Hannu Lahtinen oli jõudnud Põhja-Indias asuvasse Kašmiiri.
Tere tulemast saatesse, Hannu Lahtinen!
Tänan!
Me mõlemad kanname täna indialaste rahvusrõivaid.
No ikka on ju hea riietuda vastavalt saate teemale.
- Nii on.
See oli su esimene kord külastada Kašmiiri.
Mis tundeid see sinus tekitas?
See oli tõesti mu esimene kord, kuigi olen tahtnud varemgi minna.
Aga sinna on üsna raske pääseda, sest tegu on raske piirkonnaga.
Nagu videoski oli näha, seal piirkonnas võib kogeda ka talve.
Nii olen tänulik, et mu majutuskohas oli ikka küte sees.
Sest öösiti oli ikka täitsa külm ja ühel päeval sadas isegi lund.
Nii et see on hoopis teistsugune India, kui mida olin ette kujutanud.
Kui aga mõelda sellele piirkonnale,
siis olen viimasel ajal üsna palju lugenud
Kašmiiri ajaloo kohta
ja selle kohta, millest sealsed konfliktid on tingitud.
Tegu on maailma ühe ohtlikuma piirkonnaga.
Militaarjõudude kohalolu on seal tugevalt kogetav.
Seal pesitseb pea pool miljonit India sõdurit
ja igal pool on näha sõjatehnikat.
Ühtlasi oli pidevalt teede sulgemisi ja kõike muud.
See oli igatpidi nähtav.
Kui mõelda sellele,
et sellesse konflikti on kõige enam kaasatud
India ja Pakistan,
siis see sai alguse sellest, kui Pakistan eraldus 1947. a. Indiast
ja loodi iseseisev Pakistani riik.
Nii on Kašmiiri ala pärast pidevalt võideldud,
et kellele see ikka kuulub.
Kumbki riik püüab olla teisest üle ja nii on ka peetud veriseid sõdasid,
mida on olnud vähemalt 3-4.
Kuid samasse piirkonda jääb veel ka Hiina,
nii et kõik suured tegijad.
Hiina on saanud ka oma osa sellest alast nagu Pakistangi.
Kohalikega vesteldes sain teada, et valitseb ka rahulikumaid aegu.
Piirkond ise on ju imeilus,
mis võiks vabalt olla turismimagnetiks.
Seetõttu oleks hea, kui olukord paraneks,
sest seal võiks vabalt olla suusakeskused jne.
Seal on imeilusad järved jne., nii et suviti kindlasti imeilus piirkond
Samas aga oli igati tunda,
et iga kell võib midagi plahvatada või kuskil mingi rünnak toimuda.
Nii et selles mõttes igati raske paik.
Lisaks on islami kohalolu väga tugevalt tunda.
Ei mäleta, et oleksin kunagi varem näinud midagi sellist kui nüüd,
kus lennujaamast ööbimiskohta sõites olid kõik teeääred mošeesid täis,
aga ma ei näinud ühtegi kristlikku kirikut.
Pakistan on üks maailma suuremaid ja radikaalsemaid moslemimaid
ja neil on kohe kindlasti Kašmiiri osas oma huvid sees
ja seal toimivad paljudki asjad islami šariaadi seaduste järgi.
Ja kuigi India püüab oma uue valitsuse kaudu
saada suuremat haaret selle piirkonna üle,
siis ega see kerge ei ole,
sest islami kohalolu ja mõju on seal nii tugevad.
Nii et hindudel on seal piirkonnas üsna väike roll.
- Nii et pinget oli kindlasti koguaeg tunda?
Oli ja koguaeg on küsimus: "Kuidas küll täna läheb?"
Olles vaadanud kõiki seal tehtud intervjuusid
ja suhelnud erinevate inimestega,
siis see on tõesti väga raske koht.
Nii on.
Kohtusid seal Põhja-Indias tõesti paljude erinevate inimestega.
Sh ühe olulisel positsioonil oleva indialasest poliitiikuga,
kes on kristlane.
Turvalisuse huvides ei soovinud ta muidugi,
et ta nimi või nägu avalikkuse ette jõuaks.
Millist infot sa ta käest
India usuvabaduse ja sealsete kristlaste kohta said?
Juba see peegeldab India olukorda, et see poliitik võttis riski,
teades, et nagunii teda jälgitakse ja sellel võivad olla oma tagajärjed.
See juba räägib osaliselt sellest, milline olukord Indias täna valitseb.
Indiat reklaamitakse küll
kui maailma suurima demokraatliku riigina
ja on tõsi, et India põhiseadus näeb igaühele ette vabaduse
praktiseerida just seda usku, mida ta soovib.
Kuid alates 2010. aastast,
mil võimule pääses praegune võim, kes on väga rahvuslikult hinduistlik,
siis nad on nende aastate jooksul juhtinud Indiat täiesti teises suunas.
See kristlasest poliitik rääkis igapäevasest kristlaste peksmisest
ja koguduste maha põletamisest.
Iga päev põletatakse seal 3-4 palvelat.
Ta rääkis, kuidas pastoreid tapetakse
või kuidas nende naisi vägistatakse nende endi silme all.
Isegi lapsi on õpetatud olema vägivaldsed,
mis on lausa uskumatu.
Nii et kui mõelda sellele,
et võimul olijad peaks kaitsma oma kodanikke,
siis politsei, kes neid asju käsitleb või veel enam ametnikele edasi annab
see kõik toob veel rohkem raskusi kaasa,
sest nad kõik on hinduistliku meelsusega
ja otsekui selle käepikendused.
Nende eesmärk on muuta kogu maa hinduistlikuks maaks
ehk põhjustada seda,
et indialaseks olemine tähendaks ka hinduks olemist.
See aga ei hõlma endas vähemuslasi.
Nad ütlevad vahel:
"Moslemid mingu Pakistani ja kristlased hauda."
See kristlasest poliitik ütles,
et võimude poolest sobivad vaid hindud Indasse.
Ta ütles, et kristlastena soovivad nad muidugi
austada kõiki inimesi, usundeid ja maailmavaateid,
sest ühel päeval kummardume me nagunii kõik
Kõigevägevama ees.
Mitmes India provintsis kehtivad pöördumise vastased seadused.
Küsisin, mida see praktikas tähendab?
Ta ütles, et seal on küll endiselt õigus pöörduda oma usust,
aga sa pead sellest ametnikele teada andma.
See iseenesest ei pruugi veel midagi kaasa tuua,
aga ametnikud edastavad selle info kohalikele edasi
ja peale seda on su pere ohus.
Ehk siis, see poliitik ütles,
et pimedus ei soovi, et valgus ja evangeelium võtaks maad
ja selles ongi kogu asja iva.
Nad on selle pärast üsnagi mures,
sest Indias on päris palju hindusid, kes on leidnud suhte Jeesusega.
Küsisin ta käest
ka praeguse peaministri Narendra Modi kohta,
kes on Indiat väga palju edasi viinud.
Indial läheb majanduslikult palju paremini
ja on palju teisigi häid asju,
aga samas on Modil kaks palet.
Ta on avalikult tunnistanud,
et soovib riigi arengut ja edasi liikumist.
Samas on viimase 8 aasta jooksul
mitmete kristlike ühingute registreerimine tühistatud,
misjoniseltside töö on peatatud,
palvehooneid on lubatud hävitada.
Kristlastele ei anta viisasid.
Kristlaste naisi vägistatakse jne.
Kuidas siis ometi neisse asjadesse ei sekkuta?
Nii et tegu on üliolulise tööpõlluga
ja nii on ka oluline, et Märtrite Hääl seal tegutseb.
Meil on Indias muide üks väga hea koostööpartner
ja nii vaatamegi nüüd ühe lühivideo Kašmiirist.
Olin enne täiega moslemite vastane, aga Jumala armastus muutis mind.
Nii alustasin ka tegutsemist oma vanelaste seas Kašmiiri orus.
Pühendasin end sellele tööle.
Kašmiir on üks teistsugune paik, kus valitseb islami seadus.
Nii on meil seal põrandaalused kogudused,
sest meil pole usuvabadust ja tagakius on pidev nähtus.
2011. aastal oli väga tugev tagakius.
Islamistlikud juhid ja valitsus kehtestasid ristiusku piirava seaduse.
Seetõttu meil polegi vabadust,
vaid on tagakius ja põrandaalused kogudused.
Koguneme ühes ruumis, kus vahel on koos 10-15 inimest
ja kus me ülistame vaikselt Jumalat.
Sest kui vahele jääksime,
võime sattuda vangi või kogeda tagakiusu.
Nii et selline on see töö, mida seal Jumala armust teeme.
Jah, meil on palju väljakutseid,
aga Jumal on alati meiega ja hoiab meid.
Üks me usuõdedest sattus tagakiusu alla.
Ta sai kristlaseks,
hakates otsima Jumalat ja uurima Piiblit.
Nii ütles ta ka, et on valmis surema Kristuse eest.
Kuid ta pere tuli talle järele ja viis ta tagasi koju,
soovides, et ta pöörduks tagasi islamiusku.
Ta aga ütles, et ta ei tee seda ja pigem juba tapku ta.
Nii anti talle mürki ja ta palvetas surmahetkel:
"Issand, andesta mu vanematele ja ava nende silmad."
Ja siis ta suri.
Nii et selliseid asju sünnib siin paigas.
Seetõttu palun palvetage meie ja siinse töö eest!
Me koostööpartner ütles, et neil on ikka tõsiseid väljakutseid
ja on seda kogu aeg.
Mida sul oleks meile rääkida me koostööpartneri tausta kohta?
Tal on täiega enneolematu taust.
Ta pärineb väga kõrgelt tasemelt hindu kastisüsteemis
ja ta vihkas moslemeid kogu südamest.
Ta ei talunud kašmiirlasena seda,
et moslemid valitsesid seal, kus hindud pidanuks valitsema.
Nii sõitis ta kord ühe sõbraga sõjaväeliste üksuste juurde,
et tekitada seal plahvatus ja häving.
Kuid siis Jeesus Kristus päästis ta,
mis on omaette võimas lugu, mida jagada mõni teine kord.
Mäletan, kui ta abiellus.
Tal on võrratu naine,
kel on oma mehega sarnane südameigatsus.
Ta ütles: "Jumal on andnud mulle igatsuse tegutseda rasketes paikades"
Ta rääkis, et kui nad abiellusid
Ta nainegi on muide hindu taustaga, kelle Jeesus päästis.
Hindud püüdsid kord ühe nende asupaiga õhku lasta
ja nad napilt, napilt pääsesid sellest.
Nii mõtles Ranbir ka, et kes ta naise eest küll hoolitseb,
kuid teda ennast peagi tapetakse.
Aga naine ütles, et nad ei anna alla,
kuna Jumal on neid kutsunud ja nad viivad Ta visiooni täide.
Nende ülesandeks oli rajada igasse külla oma kogudus.
Need on tavaliselt kodude-põhised põrandaalused kogudused,
sest muudmoodi pole võimalik.
Nii on see suur rõõm me jaoks teha koostööd selliste partneritega,
kes tõesti panevad oma elu kaalule.
Nad on öelnud, et nad on valmis andma oma elu
Kašmiiri inimeste eest
nõnda nagu Jeesus andis oma elu nende eest.
Tõesti imeline abielupaar
ja tore, et saame toetada neid ning ka paluda sealse töö eest.
Räägi ka tööst, mida Märtrite Hääl seal teeb.
Oleme ka koos Ranbiriga palvetanud,
kuidas seal edasi minna ja üha enam maad vallutada.
Üks oluline asi, mis on seotud moslemite
ja vahel ka mõne hindu kristlaseks saamisega
on see, et see tähendab automaatset tagakiusu.
Kui olid koroona kõige pimedamad ja raskemad ajad,
siis me avasime seal usus välja astudes
mitmeid turvakodusid,
mis on olnud ütlemata tore
ja mida nüüd ka esimest korda oma silmaga nägin.
Oli imeline näha,
et saame teha just seda, mida nad kõige enam vajavad.
Seal oli lausa kristlaseks saanud peresid.
Turvalisuse mõttes on üks turvakodu pidanud ka korra auskohta vahetama,
sest neid püütakse ka kätte saada.
Samas on need turvakodud ka omamoodi misjonikeskused.
Mul oli erakordne eesõigus olla tunnistajaks
nende ajaloo esimese piiblikursuse lõpetamisele,
kus koolitati välja eesliini evangeliste kõige raskemate piirkondade jaoks,
et viia edasi evangeeliumi Jeesusest ja Tema päästest
ja seda oma elu kaalule pannes.
7-kuuline piiblikursus neile, kes on tulnud pimedusest valgusesse
ja kel pole mingit varasemat kristlikku tausta.
Kuuldes seal lõpuaktusel nende tunnistusi
ja nähes neis põlevat tuld,
siis isegi kõige külmem ja aeglasem soomlane
saab sellest sütitatud, tänades selle eest Issandat.
See on imeline
ja Jumala Sõna täitub nende elude kaudu.
Sinna piiblikursusele tuleb tõenäoliselt
erinevatest taustadest inimesi?
Räägi kellestki neist, kes ehk meelde tuleb.
Mul on üks pere pidevalt silme ees.
Mees on u 40-aastane, kel on siis naine ja ka toredad pojad.
Ta oli paarikümne aasta jagu erinevate mošeede imaam,
neis õpetades, palveid pidades jne.
Küsisin, milline oli ta arusaam kristlastest
ja mida ta õpetas?
Ta ütles, et loomulikult õpetas ta kõike islamiga seonduvat -
kõiki rituaale, pesemisi, palvetamisviise jne.
Aga ka püha sõja pidamist väärususliste vastu,
kelleks polnud keegi muu, kui kristlased ja juudid.
Küsisin, mida ta siis õpetas, et nendele teha
ja ta vastas: "Tappa."
Ta elas sellise suhtumise- ja teadmisega 20 aastat.
Küsisin, mis siis juhtus,
kuna ta nägi välja nagu vagur tall, kes kiitis Jeesust.
Ta ütles, et ta väike poeg, kes ei käinud veel kooliski,
jäi raskesti haigeks.
Ta ei söönud enam ja hakkas kaalu kaotama,
kuid keegi ei osanud midagi teha.
Nad läksid nö hinge tervendajate ja ka arsti juurde,
aga keegi ei suutnud aidata.
Kuniks ta kohtas üht kristlast,
kes jagas talle häid uudiseid Jeesuse Kristuse kohta
ja palvetas ta poja eest.
Ja korraga ta märkas kodus olles,
et poeg hakkas jälle mängima ja sööma
ja arsti juurde kontrolli minnes ei leitud tal enam mingit haigust.
See pani seda imaami uskuma Jeesusesse
ja ta asus ohtlikule seiklusele koos Temaga.
Ta käis 2 aastat salaja ühes kristlaste kodugrupis.
Siis aga märkasid teised,
et ta ei käi enam mošees ja ta pikk habe on maha aetud.
Nii algas tagakius ja teda üritati tappa.
Nad põgenesid keset ööd koos perega,
läbides väga raske teekonna.
Täna aga on nad seal turvakodus
ja on ka läbinud selle 7-kuulise piiblikursuse.
Neist kiirgas igati indu ja igatsust võita oma rahvas Jeesusele.
Ehk siis totaalne suunamuutus?
Samas polnud see lihtne,
kui nad pidid põgenema sinna turvakodusse.
Samas Issand õnnistagu jätkuvalt nende tööd!
Kuidas siit edasi? Kuidas me seda tööd arendame?
Esiteks tahavad nad muidugi jätkata selle turvakodu tööga
ja meil Märtrite Häälena on hea meel, et saame toetada neid turvakodusid.
Oleme hankinud sinna küttekehad jne. sest selle järele on vajadus.
Kuid me ei piirdu vaid sellega.
Nii tahame alustada ja toetada järgmist piibliõppekursust,
kus äsja kristlaseks saanud inimesed
saavad juurduda Jeesusesse ja Tema Sõnasse.
See oli nii liigutav kuulda nende noorte tunnistusi sellest,
kuidas see piiblikursuse aeg oli muutnud nende elu
ja tugevdanud nende usku Jeesusesse.
Samas aga läkitatakse neid ka sealt välja.
Piirkondadesse, kuhu Jumal neid kutsub.
Küsisin mitmete käest, kuhu nad lähevad
ja saades teada, kuhu,
siis need olid kõige raskemad paigad üldse.
Nad rääkisid, kuidas Jumal räägib neile
ühest ja teisest ja kolmandast kohast
ja nad on valmis sinna minema,
kuna seal pole ühtegi kogudust ega ühtegi kristlast.
Need on need kohad, kuhu nad tahavad minna.
Kuidas see aga reaalselt teostub?
Paulus räägib telgi-ehitaja põhimõttest.
Apostlite tegude raamatus on juttu, kuidas Paulus ehitas ka telke,
jagades selle käigus ja kõrvalt usust.
See on miski, millega tahame ka Kašmiiris edasi liikuda.
Nii toetame neid väikeettevõtlus-projektides.
Nii nagu see endine imaam
ei saa enam jätkata oma tegevust mošeedes,
kuid samas ta on hea kokk.
Neil on südamel oma väikese söögikoha omamine,
mistõttu me toetame neid rahaliselt selle rajamiseks ja käivitamiseks.
Nii saavad nad ise teenida endale elatist
ja mitte sõltuda enam meist.
Kašmiir on ka hästi tuntud oma käsi- ja puutöö poolest.
Seal on palju andekaid ja võimekaid inimesi,
kes sellega tegelevad.
Igaühe jaoks on midagi vastavalt tema võimetele,
mistõttu me tahame arendada ka teatud koolitustegevust,
et nad saaks endale mingi ameti
ja siis selle ameti varjus
saaksid edastada ka sõnumeid Jeesusest.
On nii tore, et saame läbida seda teekonda koos nendega
ja varustada neid selleks,
peale mida nad omandavad ameti ja saavad sealt juba ise edasi.
See tundub ütlemata tore.
Milliseid põletavaid palveteemasid
tahaksid veel siin saate lõpus esile tuua?
Olles vestelnud Ranbiriga,
siis sealt tõusis küll esile palvesoov nende eest,
kes lähevad sinna rasketesse kohtadesse.
Jeesus ütles selle kohta,
et nad lähevad kui lammastena huntide keskele.
Selleks on vaja Jumala väge, rohkesti kaitset ja eestpalveid.
Paulus ütles ka, et teda aidatakse palvete kaudu.
Nii võime meiegi aidata neid eesliini inimesi oma palvetega.
Ranbir ühes oma naise- ja lastega on tohutute rünnakute sihtmärk
ja neid on mitmeid kordi üritatud tappa.
Kanname neid oma palveis, et need rünnakud ei õnnestuks.
Palvetame, et kristlaste väikeettevõtete plaanid õnnestuks
ja me saaks toetada neid stardikapitaliga.
Olulised palveteemad.
Tahan lõpetuseks reklaamida raamatut: "Põlevad südamed".
See räägib kaheksast naisest põrandaaluses koguduses
ja hinnast, mida nad oma usu eest peavad maksma.
Siin on üks naine Indiast,
kes jagab ühtaegu oma liigutava ja samas traagilise loo.
Loo, mis räägib ka andestamise väest.
Raamat maksab 15 eurot ja on leitav meie netipoest.
Ja kui teil veel ei käi Märtrite Hääle ajakirja,
siis tellige endale see tasuta ajakiri, mis ilmub 6 korda aastas
ja mille vahepeal ilmub uudiskiri.
Sealt leiab infot erinevate maade tagakiusatud kristlaste kohta.
Suur tänu Hannu selle huvitava intervjuu eest
ja õnnistusi nii sulle kui kõigile me vaatajatele.
Olge ikka meiega ja vaadake meid järgminegi kord!
Tõlge: Anne-Ly Raukas